stanford-oval/wikipedia huggingface dataset:
สิลา วีระวงส์
ประวัติ > ปฐมวัยและการศึกษา

มหาสิลาเริ่มเรียนหนังสือที่บ้านกับตาเมื่ออายุได้ 8 ปี โดยเริ่มจากการฝึกเขียน-อ่านอักษรไทน้อยหรืออักษรลาวเดิม หลังจากนั้นจึงได้เริ่มอ่านหนังสือกาพย์-กลอน ต่อมาก็ไปเป็นเด็กวัดและบวชเณรตามลำดับ ทำให้ได้เรียนและศึกษาอักษรไทย อักษรขอม และอักษรธรรมเพิ่มเติม แต่บวชได้เพียงไม่นานก็ต้องสึกเนื่องจากต้องไปดูแลแม่ที่เจ็บป่วย
จนกระทั่งเข้าปี พ.ศ.2460 เมื่ออายุได้ราว 12 ปี เมื่อรัฐบาลสยามได้ตั้งโรงเรียนประชาบาลขึ้น และบังคับให้เด็กต้องเข้าเรียน ส่งผลให้มหาสิลาต้องเข้าเรียนตามระบบการศึกษาจากส่วนกลาง โดยเข้าเรียนที่โรงเรียนบ้านห้างหว้า ซึ่งอยู่ห่างจากบ้านหนองหมื่นถ่านไป 12 กิโลเมตร (ปัจจุบันอยู่ในเขตตำบลหัวช้าง อำเภอสุวรรณภูมิ จังหวัดร้อยเอ็ด) ก่อนที่จะบวชเณรอีกครั้ง โดยย้ายไปเรียนระบบสามัญในเวลากลางวันที่โรงเรียนบ้านทุ่งหมื่น (ปัจจุบันอยู่ในเขตตำบลหนองทัพไทย อำเภอพนมไพร จังหวัดร้อยเอ็ด) ซึ่งอยู่ใกล้บ้านหนองหมื่นถ่านมากกว่าโรงเรียนเดิม สลับกับการศึกษาธรรมะในเวลากลางคืน ก่อนจะย้ายไปเรียนประถมศึกษาปีที่ 4 ชั้นมัธยมศึกษาปีที่ 1 และหลักสูตรนักธรรมตรีที่ในอำเภอเมืองร้อยเอ็ด จังหวัดร้อยเอ็ด
เนื่องจากได้รับคำแนะนำจากพระผู้ใหญ่ว่าหากเรียนทางสายปริยัติธรรมจะสามารถต่อยอดไปได้ไกลกว่าสายสามัญ หากสอบได้หลักสูตรภาษาบาลีชั้นเปรียญธรรม 3 ประโยคแล้ว จะสามารถศึกษาต่อที่โรงเรียนกฎหมายและสอบเป็นผู้พิพากษาได้ มหาสิลาจึงมุ่งศึกษาในทางธรรมและเดินทางไปศึกษาต่อที่อุบลราชธานี ก่อนที่จะเข้าไปศึกษาต่อที่กรุงเทพฯ ที่สำนักเรียนวัดปทุมวนาราม เข้าเรียนนักธรรมชั้นเอกและสอบได้อันดับ 1 ของรุ่น จากการสอบทั่วกรุงเทพในปี พ.ศ. 2468 และก็สอบได้เปรียญธรรม 3 ประโยคได้เป็นผลสำเร็จตามความปรารถนาในปีต่อมา และมีสิทธิในการใช้คำว่า มหา เป็นคำนำหน้าชื่อ (มาจากสมณศักดิ์ พระมหา ใช้สำหรับนำหน้าชื่อพระภิกษุที่สอบไล่ได้ตั้งแต่เปรียญธรรม 3 ประโยคขึ้นไป) ภายหลังในปี พ.ศ. 2471 ก็สามารถสอบไล่ได้เปรียญธรรมถึงชั้น 5 ประโยค
แต่เนื่องจากทางโรงเรียนกฎหมายมักเปลี่ยนระเบียบการรับนักศึกษาอยู่บ่อยครั้ง จากที่กำหนดคุณสมบัติให้ต้องจบชั้นเปรียญธรรม 3 ประโยค ก็เปลี่ยนเป็นต้องชั้นเปรียญธรรม 6 ประโยค และมีการเพิ่มเติมคุณสมบัติให้ต้องมีวุฒิชั้นมัธยมศึกษาปีที่ 6 และมีข้าราชการบรรดาศักดิ์ชั้นพระยาให้การรับรองด้วย มหาสิลาจึงเกิดความท้อถอยและละทิ้งความตั้งใจที่จะเป็นผู้พิพากษาในรัฐบาลสยามตามที่ได้ตั้งใจไว้แต่เดิม โดยระยะเวลาใกล้เคียงกันนั้นเองที่มหาสิลาได้อ่านงานประวัติศาสตร์ความบาดหมางระหว่างสยามส่วนกลางกับล้านช้างเวียงจันทน์ (กบฏเจ้าอนุวงศ์) ทำให้มหาสิลาเกิดแนวคิดอยาก “กู้ชาติ” ขึ้นมา แต่ความรุ่มร้อนก็ค่อย ๆ บรรเทาลง เมื่อมีพระผู้ใหญ่ในอีสานที่มหาสิลาเคารพนับถือ อธิบายให้เห็นว่าตัวท่านเองก็เคยคิดเช่นนั้น แต่มัน “เป็นไปไม่ได้” ทำให้มหาสิลาในขณะนั้นจึงต้องเก็บงำความคิดเรื่องกู้ชาติของตนเอาไว้
การเสียชีวิต

มหาสิลาถึงแก่กรรมในวันที่ 18 เดือนกุมภาพันธ์ พ.ศ. 2530 สิริรวมอายุได้ 82 ปี นับเป็นการสูญเสียครั้งยิ่งใหญ่ของแวดวงวิชาการลาว สีซะนะ สีสานประธานคณะกรรมการวิทยาศาสตร์สังคมแห่งชาติลาว ได้ระบุเอาไว้ว่า: "ตลอดชีวิตของท่านมหาสิลา วีระวงส์ ได้อุทิศตนให้แก่การค้นคว้าภาษา วรรณคดี ประวัติศาสตร์ และยังเป็นห่วงเป็นใยจนถึงวาระสุดท้ายของท่าน ด้วยอยากให้วรรณคดีลาวสมัยโบราณได้รับการพิมพ์ออกเผยแพร่ต่อมวลชนอย่างทั่วถึง บรรดานักศึกษา นักวิชาการทั้งลาวและต่างประเทศ ต่างก็ถือเอาท่านเป็นบ่อนอิง เพื่อถามเอาข้อมูล หลาย ๆ คนยกย่องและนับถือท่านเป็นอาจารย์ เป็นผู้ทรงคุณอุทิศ เป็นนักปราชญ์ผู้หนึ่งของลาว"
ครอบครัว

มหาสิลา วีระวงส์ สมรสครั้งแรกกับนางแก้วตา ชาวบ้านอูบมุง เมืองศรีโคตรบอง นครหลวงเวียงจันทน์ มีบุตร-ธิดาร่วมกัน 3 คน คือ
นางอมรา วีระวงส์ (เสียชีวิตเมื่ออายุ 4 ปี)
ท้าวกิสนา วีระวงส์ (เสียชีวิตเมื่ออายุ 4 ปี)
นางมัลลิกา วีระวงส์
ต่อมาได้หย่าร้างกับนางแก้วตา และสมรสครั้งที่ 2 กับนางมาลี (หรือ มารี) แม่ม่ายชาวลาวลูกครึ่งฝรั่งเศส ชาวบ้านหนองปลาไน (บ้านอูบมุง) เมืองศรีโคตรบอง นครหลวงเวียงจันทน์ เมื่อ พ.ศ. 2482 มีบุตร-ธิดาร่วมกัน 14 คน เป็นชาย 7 คน หญิง 7 คน บุตร-ธิดาคนสำคัญซึ่งเป็นผู้มีชื่อเสียงได้แก่
นางดารา กันละยา (เกิด พ.ศ. 2483) อาชีพนักเขียน เจ้าของนามปากกา "ดวงจำปา"
ท้าวปาเกียน วีระวงส์ (เกิด พ.ศ. 2486) อาชีพนักเขียน เจ้าของนามปากกา "ปาไน" ("ปลาไน")
นางดวงเดือน บุนยาวงส์ (เกิด พ.ศ. 2490) อาชีพนักเขียน เจ้าของนามปากกา "ดอกเกด"
นอกจากนี้มหาสิลายังมีลูกติดจากนางมาลี 1 คน ชื่อ ร้อยโทสมคิด วีระวงส์ (เสียชีวิตในการรบระหว่างสงครามกลางเมืองลาวเมื่อ พ.ศ. 2505 ขณะอายุได้ 26 ปี)
ผลงาน > งานประพันธ์

เวสสันดรชาดกคำกลอน (พ.ศ. 2466)
พุทธประวัติคำกลอน (พ.ศ. 2466)
ท้าวเตมียกุมารชาดกคำกลอน (พ.ศ. 2473)
ท้าวสุวรรณสามชาดกคำกลอน (พ.ศ. 2473)
แบบสวดมนต์ของพระพร้อมทั้งคำแปล เรียกว่า ปฐมจุลปริตร์ (พ.ศ. 2476)
แบบเรียนธรรมะ ภาค 1 ภาค 2 (พ.ศ. 2476)
พุทธประวัติ บั้นพระโพธิสัตว์ คำกลอน (พ.ศ. 2476)
แบบเรียนไวยากรณ์ลาว ภาค 1 อักขรวิธี (พ.ศ. 2478)
แบบเรียนไวยากรณ์บาลี 4 ภาค (พ.ศ. 2481)
แบบแต่งกลอนไทยเวียงจันทน์ และกาพย์สารวิลาสินี (พ.ศ. 2485)
อุรังคนิทานคำกลอน (พ.ศ. 2486) - จัดพิมพ์โดย สำนักพิมพ์ ส.ธรรมภักดี
พุทธทำนายคำกลอน (พ.ศ. 2488)
ประเพณีบุราณลาวภาค 1 สูตรขวัญต่าง ๆ (พ.ศ. 2498)
พงศาวดารชาติลาว ปรับปรุงใหม่ (พ.ศ. 2501)
ประวัติเจดีย์พระธาตุหลวงเวียงจันทน์ (พ.ศ. 2501)
วจนานุกรมภาษาลาว (พ.ศ. 2503)
วรรณคดีเพื่อการศึกษา (พ.ศ. 2503)
ท้าวมหาชนกชาดกคำกลอน (พ.ศ. 2505)
ประวัติพระเจ้าอนุวงศ์ (พ.ศ. 2511)
ประวัติหนังสือลาว (พ.ศ. 2517)
ประเพณีบุราณลาวภาค 2 ประเพณีการเกิด, การบวช, แต่งดอง, ตาย, การตั้งชื่อ (พ.ศ. 2516-18)
ประวัตินครเวียงจันทน์ วัดภูจำปาศักดิ์ นครจำปาศักดิ์ (พ.ศ. 2516-18)
ฮีตสิบสอง (บุญต่างๆ ใน 12 เดือน) (พ.ศ. 2517)
ประวัติ 14 ตุลา 1945 (พ.ศ. 2518)
ประวัติธงและธงลาว (พ.ศ. 2518)
ชีวประวัติเจ้ามหาอุปราชเพชรราช (จัดพิมพ์ พ.ศ. 2538) - ฉบับภาษาไทยจัดพิมพ์ในชื่อเรื่อง เจ้าเพชรราช บุรุษเหล็กแห่งราชอาณาจักรลาว
ไวยากรณ์ลาว 4 ภาค (จัดพิมพ์ พ.ศ. 2538)
ประโยชน์ของวรรณคดี (จัดพิมพ์ พ.ศ. 2539)
คำกลอนอัตชีวประวัติ และกลอนลำเกี้ยวสาว เดินดง ประวัติศาสตร์ (ไม่ระบุปีที่พิมพ์)
ผลงาน > งานปริวรรต

คัมภีร์พระธรรมศาสตร์บูราณลาว (กฎหมายเก่าของลาว; พ.ศ. 2486)
ท้าวฮุ่ง ท้าวเจือง (พ.ศ. 2486) - จัดพิมพ์ครั้งแรกในชื่อ "หนังสือเรื่องท้าวฮุ่งหรือเจือง" สมเด็จพระมหาวีรวงศ์ (อ้วน ติสฺโส) สังฆนายก เป็นเจ้าภาพจัดพิมพ์ เนื่องในงานพระราชทานเพลิงศพและงานฌาปนกิจศพพระเถระชั้นผู้ใหญ่ของจังหวัดอุบลราชธานี จำนวน 4 รูป พิมพ์ที่โรงพิมพ์มิตรไทย เชิงสะพานช้างโรงสี
พระเวสสันดรชาดก (พ.ศ. 2486)  - จัดพิมพ์โดย สำนักพิมพ์ ส.ธรรมภักดี
อินทิญาณสอนลูก (พ.ศ. 2486)
สังข์ศิลป์ชัย (พ.ศ. 2494)
สารลีพสูร (สารลึบพระสูรย์) (พ.ศ. 2495)
เซียงเมี้ยง (พ.ศ. 2497)
ตำนานพระบาง (พ.ศ. 2497)
นิทานท้าวเสียวสวาด (พ.ศ. 2497)
พระพุทธรูปปางภิเษกวิธี (พ.ศ. 2497)
เรื่องพระอุปคุต (พ.ศ. 2508)
ประวัติพระแทรกคำ (พ.ศ. 2510)
ตำนานขุนบรม (พื้นขุนบูรมราชาธิราช) (พ.ศ. 2510)
สานถอน-อกน้อม (ไม่ระบุแน่ชัด อยู่ในช่วงพุทธทศวรรษ 2510)
ดูเพิ่ม

เจ้าเพชรราช รัตนวงศา
ประเทศลาว
พระราชอาณาจักรลาว
ลาวในอารักขาของฝรั่งเศส
ลาวอิสระ
แหล่งข้อมูลอื่น

ชีวิตผู่ข้า (อัตชีวประวัติของข้าพเจ้า) เก็บถาวร 2018-08-03 ที่ เวย์แบ็กแมชชีน โดย มหาสิลา วีระวงส์
http://www.ubru.ac.th/ccu/lao_sila01.html%5Bลิงก์เสีย%5D
วราเทพ รัตนากร

| วราเทพ รัตนากรม> ป.ช., ม.ว.ม. |
| --- | --- |

รัฐมนตรีประจำสำนักนายกรัฐมนตรี
ดำรงตำแหน่ง 27 ตุลาคม พ.ศ. 2555 – 22 พฤษภาคม พ.ศ. 2557
นายกรัฐมนตรี: ยิ่งลักษณ์ ชินวัตร
ก่อนหน้า: วรวัจน์ เอื้ออภิญญกุล
รัฐมนตรีช่วยว่าการกระทรวงเกษตรและสหกรณ์
ดำรงตำแหน่ง 30 มิถุนายน พ.ศ. 2556 – 22 พฤษภาคม พ.ศ. 2557
นายกรัฐมนตรี: ยิ่งลักษณ์ ชินวัตร
ก่อนหน้า: ยุทธพงศ์ จรัสเสถียร
รัฐมนตรีช่วยว่าการกระทรวงการคลัง
ดำรงตำแหน่ง 17 กุมภาพันธ์ พ.ศ. 2544 – 19 กันยายน พ.ศ. 2549
นายกรัฐมนตรี: ทักษิณ ชินวัตร
ก่อนหน้า: พิเชษฐ พันธุ์วิชาติกุล พิสิฐ ลี้อาธรรม
ถัดไป: สมหมาย ภาษี
โฆษกประจำสำนักนายกรัฐมนตรี
ดำรงตำแหน่ง 25 พฤศจิกายน พ.ศ. 2539 – 9 พฤศจิกายน พ.ศ. 2540
นายกรัฐมนตรี: ชวลิต ยงใจยุทธ
ก่อนหน้า: สมศักดิ์ ปริศนานันทกุล
ถัดไป: อรรคพล สรสุชาติ
 
ข้อมูลส่วนบุคคล
เกิด: 25 กรกฎาคม พ.ศ. 2507 (60 ปี) อำเภอคลองขลุง จังหวัดกำแพงเพชร ประเทศไทย
พรรคการเมือง: ประชาธิปัตย์ (2531–2534) สามัคคีธรรม (2534–2535) ชาติไทย (2535–2539) ความหวังใหม่ (2539–2543) ไทยรักไทย (2543–2550) พลังประชาชน (2549–2551) เพื่อไทย (2551–2561) พลังประชารัฐ (2561–ปัจจุบัน)
คู่สมรส: อรอุมา  รัตนากร

วราเทพ รัตนากร อดีตรัฐมนตรีประจำสำนักนายกรัฐมนตรี และอดีตรัฐมนตรีช่วยว่าการกระทรวงเกษตรและสหกรณ์ อดีตที่ปรึกษาศูนย์รักษาความสงบ ในรัฐบาลนางสาวยิ่งลักษณ์ ชินวัตร อดีตรัฐมนตรีช่วยว่าการกระทรวงการคลัง ในรัฐบาลทักษิณ ชินวัตร อดีตสมาชิกสภาผู้แทนราษฎร 7 สมัยจากจังหวัดกำแพงเพชรและแบบบัญชีรายชื่อตามลำดับ อดีตแกนนำ สส.กลุ่ม 16 ปัจจุบันเป็นผู้อำนวยการสำนักงานพรรคพลังประชารัฐ
ประวัติ

วราเทพ รัตนากร เกิดเมื่อวันที่ 25 กรกฎาคม พ.ศ. 2507 ที่ตำบลท่าพุทรา อำเภอคลองขลุง จังหวัดกำแพงเพชร สมรสกับนางอรอุมา รัตนากร มีบุตร-ธิดา 3 คน
การศึกษา

นิติศาสตรบัณฑิต จากมหาวิทยาลัยรามคำแหง พ.ศ. 2529
ประกาศนียบัตรสำนักฝึกอบรมวิชาว่าความจากสภาทนายความ
ปริญญาโทบริหารธุรกิจมหาบัณฑิต (MBA) วิทยาลัยแทมป้าฟลอริดา สหรัฐอเมริกา ปี พ.ศ. 2535
ปริญญาบัตรวิทยาลัยป้องกันราชอาณาจักร (วปอ.) พ.ศ. 2554
หลักสูตรผู้บริหารระดับสูง สถาบันวิทยาการตลาดทุน (วตท.) รุ่น10
ดุษฎีบัณฑิต คณะรัฐศาสตร์ สาขาการเมือง มหาวิทยาลัยรามคำแหง
การทำงาน

นายวราเทพ รัตนากร  มีผลงานจากการที่ลงพื้นที่มาต่อเนื่องตั้งแต่เป็นผู้แทนฯสมัยแรก พ.ศ. 2535  เริ่มทำงานฝ่ายบริหารเมื่อปี 2538ในตำแหน่งเลขานุการรัฐมนตรีประจำสำนักนายกรัฐมนตรี  โฆษกรัฐบาลสมัยพลเอกชวลิต ยงใจยุทธ และสร้างผลงานเข้าตาประชาชนตามนโยบายพรรคไทยรักไทยสมัยดำรงตำแหน่งรัฐมนตรีช่วยว่าการกระทรวงการคลัง ในยุคนายกรัฐมนตรี พ.ต.ท.ดร.ทักษิณ ชินวัตร ต่อมาในปี พ.ศ. 2550 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยในคดียุบพรรคการเมือง พ.ศ. 2549 ในช่วงนั้นนายวราเทพได้ใช้เวลาศึกษาจากทั้ง วิทยาลัยป้องกันราชอาณาจักร (วปอ.), สถาบันวิทยาการตลาดทุน (วตท.) และปริญญาเอกคณะรัฐศาสตร์ สาขารัฐศาสตร์การเมืองจากมหาวิทยาลัยรามคำแหงจนจบการศึกษา
หลังจากพ้นเวลา 5 ปี ก็ได้รับโปรดเกล้าฯ ดำรงตำแหน่งรัฐมนตรีประจำสำนักนายกรัฐมนตรี ในรัฐบาลนางสาวยิ่งลักษณ์ ชินวัตร (ครม.ยิ่งลักษณ์ 3) และได้รับแต่งตั้งเป็นรัฐมนตรีช่วยว่าการกระทรวงเกษตรและสหกรณ์อีกตำแหน่งหนึ่ง ในเดือนมิถุนายน พ.ศ. 2556
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 18
นายวราเทพ ได้รับมอบหมาย แต่งตั้งให้ดำรงตำแหน่งสำคัญทางการเมืองหลายตำแหน่ง อาทิ
พ.ศ. 2538-2541  กรรมการบริหารองค์การรัฐสภาอาเซียน
พ.ศ. 2538       เลขานุการรัฐมนตรีประจำสำนักนายกรัฐมนตรี
พ.ศ. 2539       โฆษกประจำสำนักนายกรัฐมนตรี (รัฐบาลพลเอกชวลิต ยงใจยุทธ)
พ.ศ. 2542       กรรมการบริหารและโฆษกพรรคความหวังใหม่
พ.ศ. 2544-2548 และ 2549 รัฐมนตรีช่วยว่าการกระทรวงการคลัง (รัฐบาล พ.ต.ท. ทักษิณ ชินวัตร สมัยแรก สมัยที่สอง)
พ.ศ. 2550 กรรมการมูลนิธิไทยคม และ เจ้าของสำนักงานกฎหมาย วราเทพ รัตนากร
พ.ศ. 2555 รัฐมนตรีประจำสำนักนายกรัฐมนตรี  (รัฐบาลนางสาวยิ่งลักษณ์ ชินวัตร)
พ.ศ. 2556 รัฐมนตรีช่วยว่าการกระทรวงเกษตรและสหกรณ์
หลังรัฐประหารในประเทศไทย พ.ศ. 2557 เขาถูกคณะรักษาความสงบแห่งชาติ ออกคำสั่งคณะรักษาความสงบแห่งชาติที่ 2/2557 เรียกให้ไปรายงานตัว และ พี่ชายเขา นาย สุนทร รัตนากร ถูก พลเอกประยุทธ์ จันทร์โอชา สั่ง ระงับการปฏิบัติราชการหรือหน้าที่ นายกองค์การบริหารส่วนจังหวัดกำแพงเพชร อำเภอเมือง จังหวัดกำแพงเพชร อยู่เป็นการชั่วคราวโดยไม่ได้รับค่าตอบแทนในวันที่ 1 ธันวาคม พ.ศ. 2567 นาย สุนทร รัตนากร ได้รับการเลือกตั้งเป็นนายกองค์การบริหารส่วนจังหวัดกำแพงเพชร อีกครั้งหนึ่ง
การทำงาน > คดีหวยบนดิน

ศาลฎีกาแผนกคดีอาญาของผู้ดำรงตำแหน่งทางการเมือง มีคำพิพากษาให้จำคุกนายวราเทพ รัตนากร จำเลยในคดีทุจริตโครงการออกสลากเลขท้าย 2 ตัว 3 ตัว (หวยบนดิน) ในฐานะรัฐมนตรีช่วยว่าการกระทรวงการคลัง เป็นเวลา 2 ปี ปรับ 20,000 บาท โทษจำคุกให้รอลงอาญาไว้
เครื่องราชอิสริยาภรณ์

พ.ศ. 2544 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2543 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พรรณสิริ กุลนาถศิริ

| พรรณสิริ กุลนาถศิริม> ว.ม., ป.ช. |
| --- | --- |


รัฐมนตรีช่วยว่าการกระทรวงสาธารณสุข
ดำรงตำแหน่ง 15 มกราคม พ.ศ. 2553 – 9 มิถุนายน พ.ศ. 2554
นายกรัฐมนตรี: อภิสิทธิ์ เวชชาชีวะ
ก่อนหน้า: มานิต นพอมรบดี
ถัดไป: ต่อพงษ์ ไชยสาส์น
 
ข้อมูลส่วนบุคคล
เกิด: รำเพย เทพสุทิน 19 กุมภาพันธ์ พ.ศ. 2502 (66 ปี) อำเภอศรีสำโรง จังหวัดสุโขทัย ประเทศไทย
พรรคการเมือง: ไทยรักไทย (2543–2549)   พลังประชาชน (2549–2550)   มัชฌิมาธิปไตย (2550–2551)   ภูมิใจไทย (2551–2556)   เพื่อไทย (2556–2561, 2566–ปัจจุบัน)  พลังประชารัฐ (2561—2566)
คู่สมรส: ถาวร กุลนาถศิริ

พรรณสิริ กุลนาถศิริ (เกิด 19 กุมภาพันธ์ พ.ศ. 2502) เป็นสมาชิกสภาผู้แทนราษฎรจังหวัดสุโขทัย สังกัดพรรคเพื่อไทย อดีตนายกองค์การบริหารส่วนจังหวัดสุโขทัย อดีตรัฐมนตรีช่วยว่าการกระทรวงสาธารณสุข ในรัฐบาลอภิสิทธิ์ เวชชาชีวะ และเป็นน้องสาวของสมศักดิ์ เทพสุทิน แกนนำกลุ่มมัชฌิมา
ประวัติ

พรรณสิริ เกิดเมื่อวันที่ 19 กุมภาพันธ์ พ.ศ. 2502 เป็นน้องสาวของสมศักดิ์ เทพสุทิน แกนนำกลุ่มมัชฌิมา พรรคภูมิใจไทย สำเร็จการศึกษาระดับประกาศนียบัตรการศึกษา (ปกศ.) จากวิทยาลัยครูพิบูลสงคราม ระดับปริญญาตรีด้านการศึกษา จากมหาวิทยาลัยศรีนครินทรวิโรฒ พิษณุโลก (พ.ศ. 2523) ปริญญาโทสาขาวิทยาศาสตร์ศึกษา และสาขาบริหารการศึกษา จากมหาวิทยาลัยนเรศวร และปริญญาเอก สาขาพัฒนาสังคม จากมหาวิทยาลัยนเรศวร (พ.ศ. 2553)
การทำงาน

พรรณสิริ เริ่มรับราชการครู ในปี พ.ศ. 2523 ในตำแหน่ง อาจารย์ 1 ระดับ 3 โรงเรียนสุโขทัยวิทยาคม สังกัดกรมสามัญศึกษา กระทรวงศึกษาธิการ ตำแหน่งสุดท้ายหลังจากเกษียณอายุราชการก่อนกำหนด ในปี พ.ศ. 2552 คือ รองผู้อำนวยการโรงเรียนอุดมดรุณี จังหวัดสุโขทัย
การทำงาน > งานการเมือง

ต่อมาภายหลังจากที่นายมานิต นพอมรบดี ลาออกจากตำแหน่งรัฐมนตรีช่วยว่าการกระทรวงสาธารณสุข ได้มีกระแสข่าวในการแต่งตั้งบุคคลเป็นรัฐมนตรีแทนตำแหน่งที่ว่างหลายคน อาทิ ประศาสตร์ ทองปากน้ำ อุดมลักษณ์ เพ็งนรพัฒน์ แต่สุดท้ายเพื่อเป็นทางออกของปัญหาภายในพรรคภูมิใจไทย จึงมีมติเสนอชื่อ ดร.พรรณสิริ กุลนาถศิริ ดำรงตำแหน่งนี้แทน ตั้งแต่วันที่ 15 มกราคม พ.ศ. 2553 แต่จากการสำรวจของสำนักวิจัยเอแบคโพล ในปี พ.ศ. 2553 กลับพบว่า ดร.พรรณสิริ ยังเป็นรัฐมนตรีที่ประชาชนไม่รู้จัก ในอันดับที่ 3 (ร้อยละ 40.1) ต่อมาในเดือนมิถุนายน พ.ศ. 2554 ได้ลาออกจากตำแหน่งรัฐมนตรี (ในขณะรักษาการ) เพื่อลงสมัครรับเลือกตั้งนายกองค์การบริหารส่วนจังหวัดสุโขทัย และได้รับเลือกตั้งเป็นนายกองค์การบริหารส่วนจังหวัดสุโขทัยในการเลือกตั้งครั้งดังกล่าว
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2549 –  เหรียญจักรพรรดิมาลา (ร.จ.พ.)
สโมสรฟุตบอลพัทยา ยูไนเต็ด (ก่อตั้ง พ.ศ. 2566)

ระวังสับสนกับ สโมสรฟุตบอลพัทยา ยูไนเต็ด (ก่อตั้ง พ.ศ. 2551) ซึ่งต่อมามีการย้ายที่ตั้งและเปลี่ยนชื่อสโมสรเป็นสโมสรฟุตบอลสมุทรปราการ ซิตี้
สโมสรฟุตบอลพัทยา ยูไนเต็ด เป็นสโมสรฟุตบอลอาชีพในประเทศไทยจากเมืองพัทยา จังหวัดชลบุรี ปัจจุบันทำการแข่งขันอยู่ในไทยลีก 2 โดยมีการเปลี่ยนชื่อสโมสรจากพัทยา ดอลฟินส์ ยูไนเต็ด
ประวัติสโมสร > อีสาน พัทยา เอฟซี

สโมสรฯ ก่อตั้งเมื่อปี 2557 ในนาม สโมสรฟุตบอลอีสาน พัทยา โดยเริ่มต้นเข้าร่วมการแข่งขัน ของ สมาคมฟุตบอลแห่งประเทศไทยฯ คือการแข่งขัน ฟุตบอลถ้วย ง ในปี 2557 และทำผลงานได้ดี โดยได้สิทธิ์เลื่อนชั้นทำการแข่งขัน ฟุตบอลถ้วย ค โดยหลังจากจบการแข่งขันฯ ก็ได้แปรสภาพเป็นทีมฟุตบอลเดินสายในแถบ จังหวัดระยอง และ จังหวัดชลบุรี
ในการแข่งขัน ฟุตบอลถ้วย ค สโมสรทำผลงานได้ไม่ดีนัก โดยตกรอบ 16 ทีมสุดท้าย
ต่อมาเมื่อมีการยุบ ฟุตบอลถ้วยพระราชทาน และแปรสภาพเป็น ฟุตบอล ดิวิชั่น 3 สโมสรได้ส่งลงเข้าร่วมการแข่งขัน ดิวิชั่น 3 2559 โซนภาคตะวันออก โดยในฤดูกาลนั้น สโมสรสามารถเข้าถึงรอบรองชนะเลิศของโซน โดยแพ้ให้กับ สโมสรบ้านค่าย ยูไนเต็ด ในการดวลจุดโทษ
ประวัติสโมสร > อีสาน ดีบีชออร่า พัทยา

ต่อมาในการแข่งขัน ไทยแลนด์ อเมเจอร์ลีก ในปี 2560 สโมสรได้ส่งเข้าแข่งขันในนาม สโมสรฟุตบอลอีสาน ดีบีชออร่า พัทยาโดยเป็นการรวมกลุ่มของพนักงานของ โรงแรมพัทยา ดิสคอฟเวอรี่ บีช โดยนักฟุตบอลส่วนใหญ่ เป็นพนักงานของโรงแรม ผสมกับนักฟุตบอลที่มีอยู่เดิม และสามารถชนะเลิศการแข่งขันของโซนได้สำเร็จ พร้อมเลื่อนชั้นมาทำการแข่งขันใน ไทยลีก 4 โซนภาคตะวันออก ได้สำเร็จ
ประวัติสโมสร > พัทยา ดิสคอฟเวอร์รี่ ยูไนเต็ด

ต่อมาสโมสร ได้ยื่นเรื่องขอเปลื่ยนชื่อสโมสรกับทาง ไทยลีก โดยได้ส่งเรื่องต่อไปยัง สมาพันธ์ฟุตบอลเอเชีย ต่อมาเมื่อวันที่ 12 ธันวาคม 2561 ทาง เอเอฟซี ได้แจ้งมายังไทยลีก ให้อนุมัติคำร้อง ขอเปลื่ยนชื่อสโมสร จาก อีสาน ดีบีชออร่า พัทยา เป็น สโมสรฟุตบอลพัทยา ดิสคอฟเวอร์รี่ ยูไนเต็ด พร้อมกับผ่านเกณฑ์ประเมินคลับไลเซนซิง ซึ่งทำให้สโมสรสามารถแข่งขันในไทยลีก 4 ฤดูกาล 2562
ประวัติสโมสร > พัทยา ดอลฟินส์ ยูไนเต็ด

ก่อนเริ่มต้นไทยลีก 2 ฤดูกาล 2566–67 ทางบริษัท ไทยลีก จำกัด ได้แจ้งผลการพิจารณาว่าสโมสรฟุตบอลเอ็มเอช นครศรีฯ ซิตี้ ไม่ผ่านคลับไลเซนซิง จึงทำให้สโมสรพัทยา ดอลฟินส์ ยูไนเต็ด ได้สิทธิเลื่อนชั้นสู่ไทยลีก 2 ในฤดูกาลดังกล่าวแทน
ประวัติสโมสร > พัทยา ยูไนเต็ด

หลังจากที่สโมสรได้สิทธิเลื่อนชั้นสู่ไทยลีก 2 ฤดูกาล 2566–67 ต่อมาสโมสรมีการปรับเปลี่ยนชื่อสโมสรเป็นพัทยา ยูไนเต็ด ซึ่งสโมสรพัทยา ยูไนเต็ด เดิมนั้นได้มีการเปลี่ยนชื่อไปเป็นสโมสรฟุตบอลสมุทรปราการ ซิตี้ในปี พ.ศ. 2562
ประวัติสัญลักษณ์ของสโมสร
ปี พ.ศ. 2559
ปี พ.ศ. 2560
ผู้เล่น > ผู้เล่นชุดปัจจุบัน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
ผู้เล่น > ผู้เล่นที่ถูกยืมตัว

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
ผู้เล่น > ผู้เล่นชุดรุ่นอายุไม่เกิน 23 ปี

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
ทีมงานชุดปัจจุบัน

| ตำแหน่ง | ชื่อ-สกุล |
| --- | --- |
ประธานสโมสร:  โชคชัย เทศปาน
หัวหน้าผู้ฝึกสอน:  เดนนิส อามาโต
ผู้ช่วยผู้ฝึกสอน:  แพทริค เอ็นโคยี่-คิอาบู
ผู้จัดการทีม:  จักรวาล เดอลาครัวซ์
โค้ชผู้รักษาประตู:  สมเกียรติ ปัสสาจันทร์
ผู้ช้วยโค้ชผู้รักษาประตู:  สิทธิชัย กลยนีย์
เจ้าหน้าที่วิทยศาสตร์การกีฬา:  เกียรติศักดิ์ คงสนิท  ฉัตรวิช บุญไตรย์
เจ้าหน้าที่ทางการแพทย์:  ธนิต จันทร์เทียน

ผู้จัดการสนาม:  วรวุฒิ สุวรรณสาโรจน์
เจ้าหน้าที่ทีม:  ชลธี พึ่งโคกสูง  ณัชภัทร วีรคุปต์
รายชื่อผู้ฝึกสอน

ตั้งแต่ พ.ศ. 2563 – ปัจจุบัน
| ชื่อ-สกุล | สัญชาติ | ช่วงเวลา | เกียรติประวัติ |
| --- | --- | --- | --- |
| พิพัฒน์ ต้นกันยา |  | 2563 – มิถุนายน 2564 |  |
| ศราวุฒิ จันทพันธ์ |  | มิถุนายน – ตุลาคม 2564 |  |
| ศิริศักดิ์ ยอดญาติไทย |  | พฤศจิกายน 2564 – สิงหาคม 2565 | ชนะเลิศ ไทยลีก 3 ฤดูกาล 2564–65 – โซนภาคตะวันออก |
| เทิดศักดิ์ ใจมั่น |  | สิงหาคม 2565 – มิถุนายน 2566 | อันดับที่ 4 ไทยลีก 3 ฤดูกาล 2565–66 (เลื่อนชั้นสู่ไทยลีก 2) ชนะเลิศ ไทยลีก 3 ฤดูกาล 2565–66 – โซนภาคตะวันออก |
| วิมล จันทร์คำ |  | มิถุนายน – ตุลาคม 2566 |  |
| ธีระเวคิน สีหะวงศ์ |  | ตุลาคม 2566 – มีนาคม 2567 |  |
| สุรชาติ สิงห์โหง่น (รักษาการ) |  | มีนาคม 2567 – มิถุนายน 2567 |  |
| ธีระเวคิน สีหะวงค์ |  | มิถุนายน 2567 – กันยายน 2567 |  |
| วรุตม์ วงศ์ดี ศุภกิจ เนียมคง (ชั่วคราว) |  | กันยายน 2567 - ตุลาคม 2567 |  |
| เดนนิส อามาโต |  | ตุลาคม 2567 - |  |
ผลงานของสโมสรในแต่ละฤดูกาล

| ฤดูกาล | ลีก> ระดับลีก | ลีก> แข่ง | ลีก> ชนะ | ลีก> เสมอ | ลีก> แพ้ | ลีก> ได้ | ลีก> เสีย | ลีก> แต้ม | ลีก> อันดับ | เอฟเอ คัพ | ลีกคัพ | ผู้ทำประตูสูงสุด> ชื่อ | ผู้ทำประตูสูงสุด> ประตู |
| --- | --- | --- | --- | --- | --- | --- | --- | --- | --- | --- | --- | --- | --- |
| 2557 | ฟุตบอลถ้วยพระราชทาน ง. | ระบบการแข่งขันแบบแพ้คัดออก | ระบบการแข่งขันแบบแพ้คัดออก | ระบบการแข่งขันแบบแพ้คัดออก | ระบบการแข่งขันแบบแพ้คัดออก | ระบบการแข่งขันแบบแพ้คัดออก | ระบบการแข่งขันแบบแพ้คัดออก | ระบบการแข่งขันแบบแพ้คัดออก | รอบ 16 ทีมสุดท้าย | - | - | - | - |
| 2558 | ฟุตบอลถ้วยพระราชทาน ค | ระบบการแข่งขันแบบแพ้คัดออก | ระบบการแข่งขันแบบแพ้คัดออก | ระบบการแข่งขันแบบแพ้คัดออก | ระบบการแข่งขันแบบแพ้คัดออก | ระบบการแข่งขันแบบแพ้คัดออก | ระบบการแข่งขันแบบแพ้คัดออก | ระบบการแข่งขันแบบแพ้คัดออก | รอบ 16 ทีมสุดท้าย | - | - | - | - |
| 2559 | ดิวิชั่น 3 โซนภาคตะวันออก | 2 | 2 | 0 | 0 | 15 | 1 | 6 | อันดับ 2 | - | - |  สัญญา บางประเสริฐ | 5 |
| 2559 | ดิวิชั่น 3 โซนภาคตะวันออก | ระบบการแข่งขันแบบแพ้คัดออก | ระบบการแข่งขันแบบแพ้คัดออก | ระบบการแข่งขันแบบแพ้คัดออก | ระบบการแข่งขันแบบแพ้คัดออก | ระบบการแข่งขันแบบแพ้คัดออก | ระบบการแข่งขันแบบแพ้คัดออก | ระบบการแข่งขันแบบแพ้คัดออก | รอบรองชนะเลิศ | - | - |  สัญญา บางประเสริฐ | 5 |
| 2560 | ทีเอ ภาคตะวันออกตอนล่าง | 5 | 4 | 1 | 0 | 18 | 8 | 13 | ชนะเลิศ | - | - |  ศิริพงษ์ มิศิริ | 6 |
| 2560 | ทีเอ ภาคตะวันออกตอนล่าง | ระบบการแข่งขันแบบแพ้คัดออก | ระบบการแข่งขันแบบแพ้คัดออก | ระบบการแข่งขันแบบแพ้คัดออก | ระบบการแข่งขันแบบแพ้คัดออก | ระบบการแข่งขันแบบแพ้คัดออก | ระบบการแข่งขันแบบแพ้คัดออก | ระบบการแข่งขันแบบแพ้คัดออก | ชนะเลิศ | - | - |  ศิริพงษ์ มิศิริ | 6 |
| 2561 | ไทยลีก 4 โซนภาคตะวันออก | 27 | 9 | 8 | 10 | 31 | 36 | 35 | อันดับ 6 | - | - |  ตรีเพชร เครือรัญญา | 7 |
| 2562 | ไทยลีก 4 โซนภาคตะวันออก | 28 | 15 | 6 | 7 | 52 | 31 | 51 | อันดับ 3 | - | - |  นราธิป เครือรัญญา | 17 |
| 2563–64 | ไทยลีก 3 โซนภาคตะวันออก | 16 | 4 | 5 | 7 | 21 | 34 | 17 | อันดับ 8 | รอบคัดเลือก | ไม่เข้าแข่ง |  พิพัฒน์ ต้นกันยา | 6 |
| 2564–65 | ไทยลีก 3 โซนภาคตะวันออก | 22 | 16 | 5 | 1 | 62 | 14 | 53 | ชนะเลิศ | รอบ 32 ทีมสุดท้าย | รอบคัดเลือกรอบสอง |  เปดรู เอากุสตู | 24 |
| 2564–65 | ไทยลีก 3 รอบแชมเปี้ยนส์ลีก โซนตอนบน | 5 | 4 | 0 | 1 | 11 | 8 | 12 | อันดับ 3 | รอบ 32 ทีมสุดท้าย | รอบคัดเลือกรอบสอง |  เปดรู เอากุสตู | 24 |
| 2565–66 | ไทยลีก 3 โซนภาคตะวันออก | 22 | 16 | 2 | 4 | 32 | 18 | 50 | ชนะเลิศ | รอบแรก | รอบคัดเลือกรอบแรก |  ดานีลู ลอปึช | 13 |
| 2565–66 | ไทยลีก 3 รอบแชมเปี้ยนส์ลีก โซนตอนบน | 5 | 3 | 1 | 1 | 9 | 5 | 10 | อันดับ 2 | รอบแรก | รอบคัดเลือกรอบแรก |  ดานีลู ลอปึช | 13 |
| 2566–67 | ไทยลีก 2 | 34 | 15 | 10 | 9 | 45 | 36 | 55 | อันดับ 7 | รอบ 64 ทีมสุดท้าย | รอบ 32 ทีมสุดท้าย |  ชูดิวัง | 14 |
| 2567–68 | ไทยลีก 2 |  |  |  |  |  |  |  |  | รอบ 64 ทีมสุดท้าย | รอบเพลย์ออฟ |  |  |

| 0 | 1 | 2 | 3 | 4 |
| --- | --- | --- | --- | --- |
| ชนะเลิศ | รองชนะเลิศ | อันดับที่ 3 | เลื่อนชั้น | ตกชั้น |
เกียรติประวัติ

ไทยลีก 3
อันดับที่ 4 รอบระดับประเทศ : 2565–66
ชนะเลิศ โซนภาคตะวันออก : 2564–65, 2565–66
แหล่งข้อมูลอื่น

สโมสรฟุตบอลพัทยา ยูไนเต็ด ที่เฟซบุ๊ก
| ด ค กสโมสรฟุตบอลพัทยา ยูไนเต็ด (ก่อตั้ง พ> ศ. 2566) |
| --- | --- |
 ประวัติ  ผู้เล่น  ผู้ฝึกสอน  ฤดูกาล  เอเชีย  สถิติ  ผลงาน  ฤดูกาลปัจจุบัน 
สนามเหย้า:  สนามกีฬาหนองปรือ 
การแข่งขัน:  ชลบุรีดาร์บี 
ฤดูกาล:  2566–67 
บุคลากร:  โชคชัย เทศปาน 
บทความที่เกี่ยวข้อง:  เมืองพัทยา
วีรชน ศรัทธายิ่ง

| วีรชน ศรัทธายิ่ง |
| --- | --- |
ชื่อเกิด: ณัฐพล พุทธภาวนา
เกิด: 13 ตุลาคม พ.ศ. 2518 (49 ปี) กรุงเทพมหานคร ประเทศไทย
แนวเพลง: ร็อก เมทัล
อาชีพ: อดีตนักร้อง อดีตนักดนตรี นักธุรกิจ ยูทูบเบอร์
เครื่องดนตรี: กีต้าร์ เปียโน คีย์บอร์ด เสียงร้อง
ช่วงปี: พ.ศ. 2539–2554
ค่ายเพลง: เบเกอรี่มิวสิค (พ.ศ. 2539–2540) มอร์ มิวสิค (พ.ศ. 2541–2552) ดั๊กบาร์ (พ.ศ. 2552–2554)

อดีตสมาชิก: ซิลลี่ ฟูลส์ (พ.ศ. 2539–2549) แฮงแมน (พ.ศ. 2550–2554)

เว็บไซต์: Toeman Hangman Come Totoe
ณัฐพล พุทธภาวนา หรือชื่อปัจจุบันว่า วีรชน ศรัทธายิ่ง (เกิด: 13 ตุลาคม พ.ศ. 2518) เป็นอดีตนักร้องและนักแต่งเพลง ปัจจุบันเป็น นักธุรกิจ ,ยูทูบเบอร์ ขายเนื้อแท้ (เนื้อปลอมไม่ขาย) ชาวไทย มีชื่อเสียงจากการเป็นอดีตนักร้องนำของวงซิลลี่ ฟูลส์ และ แฮงแมน
ชีวิตส่วนตัว

ในปัจจุบัน โต แต่งงานแล้วและมีลูกทั้งหมด 4 คน
ธุรกิจ

นอกจากนี้ในช่วงปลายเดือนมิถุนายน พ.ศ. 2558 ได้ทำธุรกิจเป็นของตัวเองชื่อ Company B ที่วางจำหน่ายเนื้อ Dry-Aged รวมถึงร้านอาหาร เนื้อแท้, พันละวัน , เซียนเตี๋ยว และ Beef Master วีรชนดำรงตำแหน่งประธานเจ้าหน้าที่บริหารของบริษัท คอมพานี บี จำกัด
ผลงาน > สตูดิโออัลบั้ม

• Silly Fools (Ep) (2539)
I.Q. 180 (มิถุนายน 2541)
Candy Man (กรกฎาคม 2542)
Mint (กันยายน 2543)
Juicy (มีนาคม 2545)
King Size (มกราคม 2547)
Hangman (ตุลาคม 2550)
ผลงาน > ผลงานการแต่งเพลง

"รักด้วยน้ำตา" (อัลบั้ม สดุดี) ขับร้องโดยจิรายุส วรรธนะสิน และสหรัถ สังคปรีชา
"อย่างนั้นอย่างนี้" (อัลบั้ม ดี'ไซน์) ขับร้องโดย ทราย เจริญปุระ
"อย่า!" (อัลบั้ม เบิร์น) ขับร้องโดย แมว จีระศักดิ์
ผลงาน > ผลงานเดี่ยว

"ทั้งทั้งที่รู้" "สุขใจ"  จากอัลบั้ม ลงเอย พี่น้องร้องเพลง (เป็นอัลบั้มของอัสนี-วสันต์ ที่ให้ศิลปินมาขับร้องใหม่ในแนวเพลงของตนเอง)
"บุญคุณปูดำ"  จากอัลบั้ม บุญคุณปูดำ  (เป็นอัลบั้มของ นูโว ที่ให้ศิลปินมาขับร้องใหม่ในแนวเพลงของตนเอง)
ผลงาน > คอนเสิร์ต

พลังแผ่นดิน (20 พฤศจิกายน 2542)
ลงเอย พี่น้องร้องเพลง อัสนี - วสันต์ (23 เมษายน 2543)
Fat live v3
ผลงาน > รายการโทรทัศน์

แมลงมัน (2544-2550)
Motor Vaccine
โต-ตาล
ผลงาน > โฆษณา

M-150 ร่วมกับ เสกโลโซ, แด๊ก บิ๊กแอส, ไบรโอนี่, มอส ปฏิภาณ (2545-2546), ลานนา คัมมินส์ (2548 - 2549)
Yamaha รุ่น x1 & spark ร่วมกับ ตูนบอดี้สแลม (2548 - 2549)